**Informasjon frå skulen til barnet sine føresette når desse ikkje lenger bur saman.**

Vedteken i SU SAK 39/10.

**Ved felles foreldreansvar:**

* Det er ikkje naudsynt å sende kvardagsleg og løpande informasjon mellom heim/skule til den av foreldra som eleven ikkje bur heime med. (td praktisk informasjon om skulebøker, gymtøy og liknande) .
* Skulen pliktar å informere foreldra til barnet når desse ønskjer informasjon, anten barnet bur saman med mor eller far. Rf kulepunkt ein, så er informasjonen av type eleven sin faglege utvikling, ordens- og åtferdssaker.
* Føresette som ber om informasjon treng heller ikkje å ta kontakt for kvart tilfelle, det er nok at ein heilt generelt ber om å få det.
* Skulen treng ikkje gje ut informasjon til den føresette som eleven ikkje bur hjå på eige initiativ dersom den ikkje har fått spørsmål om det.
* Skulen sine rutinar er å invitera båe foreldra til same tidspunkt til foreldrekonferansen og foreldremøte.
* Ta kontakt med skulen for informasjon om rett til skyss. Utgangspunktet for rett til skyss er deling av dagleg omsorg 40/60 og at begge føresette har bustadadresse i skulekrinsen.

**Informasjon der foreldra ikkje har felles foreldreansvar:**

* Den av foreldra som ikkje har foreldreansvar har framleis rett til informasjon om skulegangen til barnet jf Barnelova § 50.
* Føresette treng ikkje spesifisere kva informasjon ein ønskjer – skulen har plikt til å informere og nyttar primært Transponder som informasjonskanal.

**Deltaking på foreldremøter og foreldrekonferansar:**

* Foreldre som har felles foreldreansvar har same rett til å delta på foreldremøte.
* Biologiske foreldre utan foreldreansvar har ikkje rett til å delta på foreldremøte, men kan delta dersom den som har foreldreansvar har samtykka.
* Andre personar som ikkje er biologiske foreldre (td ny ektefelle, sambuar og liknande) kan delta på foreldremøte og eller ta i mot informasjon dersom det er gitt fullmakt til dette frå ein som har foreldreansvar.
* Dersom to foreldre med same foreldreansvar begge møter på foreldremøte, kan ein av desse setje seg i mot at det møter ein tredje person på møte.

**Viktig å hugse på når skulen gjer informasjon:**

* Det er opplysningane om eleven og eleven sitt forhold som vi på skulen skal gje vidare til begge føresette. Opplysningane som gjeld den av foreldra/føresette som barnet bur fast saman med, eller barnet sin situasjon heime, skal ein ikkje gje til den andre parten.
* Skulen må sørgje for å ta vare på informasjonsplikta til foreldre med foreldreansvar. Rektor må difor få beskjed frå lærar når foreldre ber om informasjon utover det vi til vanleg gjer.

Arvid Strand.

Rektor